b"\n_START_ARTICLE_\nTriangle de la viol\xc3\xa8ncia\n_START_SECTION_\nViol\xc3\xa8ncia cultural\n_START_PARAGRAPH_\nAquesta forma de la viol\xc3\xa8ncia fa refer\xc3\xa8ncia a aspectes de la cultura que la legitimen a trav\xc3\xa9s de l'art, la religi\xc3\xb3, la filosofia, el dret, etc._NEWLINE_Dels tres tipus de viol\xc3\xa8ncia (directa, estructural i cultural) la directa \xc3\xa9s clara i visible, per la qual cosa resulta relativament senzill detectar-la i combatre-la. En canvi, la viol\xc3\xa8ncia cultural i la viol\xc3\xa8ncia estructural, s\xc3\xb3n menys visibles, doncs en elles intervenen m\xc3\xa9s factors, detectar el seu origen, prevenci\xc3\xb3 i remei \xc3\xa9s m\xc3\xa9s complicat._NEWLINE_Cap als anys 90 sorgeix, de la m\xc3\xa0 de Galtung, una nova aproximaci\xc3\xb3 a la viol\xc3\xa8ncia en crear-se el concepte de viol\xc3\xa8ncia cultural, que la defineix com una viol\xc3\xa8ncia, simb\xc3\xb2lica, que \xe2\x80\x9cs'expressa des d'infinitat de mitjans (simbolismes, religi\xc3\xb3, ideologia, llenguatge, art, ci\xc3\xa8ncia, lleis, mitjans de comunicaci\xc3\xb3, educaci\xc3\xb3, etc.), i que compleix la funci\xc3\xb3 de legitimar la viol\xc3\xa8ncia directa i estructural, aix\xc3\xad com d'inhibir o reprimir la resposta dels qui la sofreixen, i ofereix justificacions perqu\xc3\xa8 els \xc3\xa9ssers humans, a difer\xc3\xa8ncia de la resta d'esp\xc3\xa8cies, es destrueixin m\xc3\xbatuament i siguin recompensats fins i tot per fer-ho\xe2\x80\x9d. Aix\xc3\xad, per exemple, es pot acceptar la viol\xc3\xa8ncia en defensa de la fe o en defensa de la religi\xc3\xb3._NEWLINE_En el panorama sobre el tema de la viol\xc3\xa8ncia, la viol\xc3\xa8ncia estructural va aportar una nova visi\xc3\xb3, m\xc3\xa9s din\xc3\xa0mica, m\xc3\xa9s processual, m\xc3\xa9s \xc3\xa0mplia, de la viol\xc3\xa8ncia de la qual hi havia fins llavors._NEWLINE_La viol\xc3\xa8ncia cultural s'utilitza per aconseguir l'aprovaci\xc3\xb3 de postures determinades en el camp religi\xc3\xb3s, en l'econ\xc3\xb2mic, en les relacions de g\xc3\xa8nere, en les relacions amb la natura, etc. Es basa en un ampli entramat de valors que els humans assumeixen cont\xc3\xadnuament des de petits i que despr\xc3\xa9s es reforcen amb les normes legals de la societat.\xc2\xa0\n_START_SECTION_\nViol\xc3\xa8ncia directa\n_START_PARAGRAPH_\nLa viol\xc3\xa8ncia directa, f\xc3\xadsica i verbal s\xc3\xb3n visibles en forma de conductes, respon a actes de viol\xc3\xa8ncia i es concreta en comportaments. \xc3\x89s la que realitza un emissor o actor intencionat (en concret, una persona), i qui la sofreix \xc3\xa9s un \xc3\xa9sser viu danyat o ferit f\xc3\xadsica o mentalment.\n_START_SECTION_\nViol\xc3\xa8ncia estructural\n_START_PARAGRAPH_\nLa viol\xc3\xa8ncia estructural est\xc3\xa0 originada per tot un conjunt d'estructures, punt f\xc3\xadsiques com a organitzatives, que no permeten la satisfacci\xc3\xb3 de les necessitats. \xc3\x89s l'origen de les altres dues viol\xc3\xa8ncies."